ΚΑΝΟΝΙΣΜΟΣ (ΕΚ) αριθ. 1334/95 ΤΗΣ ΕΠΙΤΡΟΠΗΣ της 13ης Ιουνίου 1995 για την παράταση της προθεσμίας για τη σπορά ορισμένων αροτραίων καλλιεργειών σε ορισμένες περιοχές της Φινλανδίας και της Σουηδίας για την περίοδο 1995/96

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πράξη προσχώρησης της Αυστρίας, της Φινλανδίας και της Σουηδίας,

τον κανονισμό (ΕΟΚ) αριθ. 1765/92 του Συμβουλίου της 30ής Ιουνίου 1992 για τη θέσπιση καθεστώτος στήριξης των παραγωγών ορισμένων αροτραίων καλλιεργειών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 12,

Εκτιμώντας:

ότι στο άρθρο 10 παράγραφος 2 του κανονισμού (ΕΟΚ) αριθ. 1765/92 ορίζεται ότι οι παραγωγοί για να έχουν δικαίωμα να λάβουν την αντισταθμιστική πληρωμή, δυνάμει του καθεστώτος στήριξης ορισμένων αροτραίων καλλιεργειών, πρέπει να έχουν ολοκληρώσει τη σπορά και να έχουν υποβάλει αίτηση για ενίσχυση το αργότερο έως τις 15 Μαΐου που προηγείται της εν λόγω συγκομιδής 7 ότι στο άρθρο 2 παράγραφος 1 στοιχεία γ) και δ) του κανονισμού (ΕΟΚ) αριθ. 2295/92 της Επιτροπής της 31ης Ιουλίου 1992 για τις λεπτομέρειες εφαρμογής του καθεστώτος στήριξης των παραγωγών πρωτεϊνούχων σπόρων, που αναφέρονται στο άρθρο 6 του κανονισμού (ΕΟΚ) αριθ. 1765/92 του Συμβουλίου (2), όπως τροποποιήθηκε τελευταία από τον κανονισμό (ΕΚ) αριθ. 3347/93 (3), καθορίζεται η 15η Μαΐου ως ημερομηνία λήξης της προθεσμίας η οποία ορίστηκε από τα κράτη μέλη για την ολοκλήρωση της σποράς και την υποβολή των αιτήσεων των σχετικών με την καλλιέργεια πρωτεϊνούχων σπόρων 7 ότι, λόγω των κλιματικών συνθηκών που επικρατούν στη Φινλανδία και τη Σουηδία, η σπορά σιτηρών ελαιούχων σπόρων, πρωτεϊνούχων σπόρων και σπόρων λίνου αυτών των κρατών μελών πραγματοποιείται μετά τις 15 Μαΐου 7 ότι πρέπει, συνεπώς, να παραταθεί η προθεσμία που εφαρμόζεται για τη σπορά σε τέτοιες καλλιέργειες από τον κανονισμό (ΕΚ) αριθ. 918/95 της Επιτροπής της 26ης Απριλίου 1995 για την παράταση της προθεσμίας για τη σπορά ορισμένων αροτραίων καλλιεργειών σε ορισμένες περιοχές (4) και τον κανονισμό (ΕΚ) αριθ. 919/95 της Επιτροπής της 26ης Απριλίου 1995 για την τροποποίηση του κανονισμού (ΕΚ) αριθ. 1055/94 για την παράταση της προθεσμίας για τη σπορά ορισμένων ελαιούχων σπόρων σε ορισμένες περιοχές (5), από 31 Μαΐου έως 15 Ιουνίου, ανάλογα με την περιοχή 7 ότι η μεταφορά της προθεσμίας για τη σπορά σε ορισμένες καλλιέργειες ορισμένων περιοχών στις 31 Μαΐου για την περίοδο 1995/96 θα πρέπει να παραταθεί έως τις 15 Ιουνίου για ειδικούς κλιματολογικούς λόγους κατά το Μάιο 1995 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Κοινής Επιτροπής Διαχείρισης Σιτηρών, Ελαίων και Λιπών καθώς και Ξηρών Ζωοτροφών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κατά παρέκκλιση από το άρθρο 10 παράγραφος 2 του κανονισμού (ΕΟΚ) αριθ. 1765/92, το άρθρο 2 παράγραφος 1 στοιχείο δ) του κανονισμού (ΕΟΚ) αριθ. 2294/92 και το άρθρο 2 παράγραφος 1 στοιχείο δ) του κανονισμού (ΕΟΚ) αριθ. 2295/92, η τελική προθεσμία για την ολοκλήρωση της σποράς ορισμένων αροτραίων καλλιεργειών, στη Φινλανδία και τη Σουηδία, θα παραταθεί έως τις 15 Ιουνίου για την περίοδο εμπορίας 1995/96 στις περιοχές που απαριθμούνται στο παράρτημα ΙΙ του κανονισμού (ΕΚ) αριθ. 918/95 και στο παράρτημα Ι του κανονισμού (ΕΚ) αριθ. 1055/94 της Επιτροπής (6), με εξαίρεση τις περιοχές Blekinge και Kristianstad.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 13 Ιουνίου 1995.

Για την Επιτροπή Franz FISCHLER Μέλος της Επιτροπής